Павлодар облысында апатты мектептер мәселесі қалай шешілді
DATE: 04:06, 07 Қараша 2023 | GMT +5
TITLE: Павлодар облысында апатты мектептер мәселесі қалай шешілді
URL: https://kaz.inform.kz/news/pavlodar-oblisinda-apatti-mektepter-maseles-kalay-sheshld-69276d/
META: DATE: 04:06, 07 Қараша 2023 | GMT +5
TOTAL WORDS: 124
AUTHOR(S):
TEXT: Өңір әкімдігінің хабарлауынша, жарамсыз, ескірген ғимараттардың орнына заманауи үш мектеп бой көтерген. Осы жылдың қазан айында Железин ауданы Моисеевка ауылында, қараша айында Баянауыл ауданы Қаражар ауылында мектептер пайдалануға берілді. Павлодар ауданы Сычевка ауылында жаңа мектептің құрылысы аяқталып қалды. Үш ауысымды мектептер мәселесін және оқушы орны тапшылығын шешу үшін Білім инфрақұрылымын қолдау қоры есебінен Ш. Шөкин атындағы орта мектепке қосалқы құрылыс нысаны пайдалануға берілді. Бұдан басқа, «Жайлы мектеп» жобасы аясында биыл облыста 1800 орындық екі мектептің құрылысы басталды, ал 2024 жылы 3600 орындық үш мектеп салу жоспарланған. «Заманауи мектеп» жобасы бойынша облыстағы үш қалада 6 мектепке күрделі жөндеу жұмыстары жүргізілді. Сондай-ақ 54 мектеп жаңартылып, 33 мектепте күрделі жөндеу жұмыстары аяқталды. Айта кетейік, Павлодар облысында барлығы 361 мектеп бар, онда 116 мың оқушы білім алып жүр
